Ημερομηνία:	16/9/2015	
Ελληνική Δημοκρατία	Αρ.πρωτ.	16384	
Νομός Σερρών			
Δήμος Βισαλτίας			
Ηρώων 2 ΤΚ 62200
		
Προϋπολογισμός: #155.913,94€# με ΦΠΑ.

ΠΕΡΙΛΗΨΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
Σας γνωρίζουμε ότι σύμφωνα με την 231/2015 (ΑΔΑ:61ΦΥΩ9Β-Τ5Ν) Απόφαση του Δημοτικού Συμβουλίου, ο Δήμος μας πρόκειται να προβεί στην «ΠΡΟΜΗΘΕΙΑ ΚΑΥΣΙΜΩΝ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ  ΒΙΣΑΛΤΙΑΣ ΚΑΙ ΤΩΝ  ΝΟΜΙΚΩΝ ΠΡΟΣΩΠΩΝ  ΑΥΤΟΥ, ΤΗΣ ΔΕ ΑΧΙΝΟΥ ΚΑΙ ΤΡΑΓΙΛΟΥ ΓΙΑ ΤΟ ΕΤΟΣ 2015», με τη διαδικασία της διαπραγμάτευσης, χωρίς δημοσίευση προκήρυξης, σύμφωνα με τις διατάξεις του άρθρου 25 του Π.Δ. 60/2007, κατόπιν της υπ’ αριθ.182/2015 απόφασης της «Ενιαίας Ανεξάρτητης Αρχής Δημοσίων Συμβάσεων» περί παροχής σύμφωνης γνώμης και χωρίς τροποποίηση των όρων της διακήρυξης του άγονου ηλεκτρονικού ανοικτού διαγωνισμού που προηγήθηκε. 
Υπό προμήθεια είδη – ποσότητες συνολικά για τις Δ.Ε.Αχινού (Τμήμα 3) και Δ.Ε.Τραγίλου (Τμήμα 4):
   Πετρέλαιο θέρμανσης 48.200,00 λίτρα (CPV09135100-5)
   Πετρέλαιο κίνησης 76.000,00 λίτρα (CPV 09134100-8)
   Βενζίνη αμόλυβδη 4.900,00 λίτρα (CPV 09132100-4)
Προκειμένου να συμμετέχετε στη διαδικασία της διαπραγμάτευσης θα πρέπει να υποβάλλετε τις προσφορές σας ηλεκτρονικά με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ) μέσω της διαδικτυακής πύλης www.promitheus.gov.gr του συστήματος, σύμφωνα με τα οριζόμενα στην με αρ.πρωτ. 16382/16-9-2015 πρόσκληση και στην από 5/2/2015 Διακήρυξη του άγονου διαγωνισμού που προηγήθηκε ως προς τα τμήματα 3 και 4 των υγρών καυσίμων, προσκομίζοντας τα ζητούμενα δικαιολογητικά που απαιτούνται από τη διακήρυξη.
Οι συμμετέχοντες θα πρέπει να υποβάλλουν εγγυητική επιστολή συμμετοχής ποσού 965,37 € για το τμήμα 3 και ποσού 1.569,82 € για το τμήμα 4. 
Κριτήριο ανάθεσης της προμήθειας: η χαμηλότερη τιμή. 
Καταληκτική ημερομηνία υποβολής προσφορών: 25/09/2015 και ώρα 15:00 μ.μ. 
 Οι ενδιαφερόμενοι μπορούν να πληροφορηθούν σχετικά με την ανωτέρω προμήθεια από τις υπηρεσίες του Δήμου. ΤΗΛ. ΕΠΙΚΟΙΝΩΝΙΑΣ: 2322353411, 2322353428.

                                                                                                     Η   ΔΗΜΑΡΧΟΣ 
                                                                                                         
                                                                                                    ΔΟΥΒΙΤΣΑ ΑΓΝΗ